b'\n_START_ARTICLE_\nMercator\n_START_SECTION_\nSlovenija\n_START_PARAGRAPH_\nDru\xc5\xbeba Poslovni sistem Mercator, d. d., je najve\xc4\x8dja trgovska dru\xc5\xbeba v Sloveniji in ima skupaj s fran\xc5\xa1iznimi prodajalnami 715 enot (na dan 30.9.2018).\xc2\xa0 Osnovna dejavnost dru\xc5\xbebe je prodaja izdelkov za vsakdanjo potro\xc5\xa1njo, lo\xc4\x8deno poslovno podro\xc4\x8dje pa predstavljata program izdelkov za dom (M Tehnika) in veleprodaja (Cash&Carry). Na trgu Slovenije delujeta tudi dve samostojni Mercatorjevi proizvodni dru\xc5\xbebi Mercator - Emba, d. d., in Mercator IP, d. o. o., v Mercatorjevi lasti pa je tudi podjetje s samopostre\xc5\xbenimi bencinskimi servisi Maxen._NEWLINE_Mercator je v Sloveniji prepoznan kot nacionalni trgovec zaradi razvejanosti in dostopnosti svojih trgovin. Kupci Mercatorju priznajo tudi veliko \xc5\xa1irino ponudbe in najve\xc4\x8djo ponudbo lokalnih izdelkov. Priljubljenosti in raz\xc5\xa1irjenost kartice zvestobe Pika, ki jo uporablja prakti\xc4\x8dno vsako gospodinjstvo v Sloveniji dokazuje, da ima Mercator pri kupcih posebno mesto. _NEWLINE_Ne le po tradiciji, Mercator je v mnogo\xc4\x8dem prvi tudi pri novostih. Bil je prvi trgovec z izdelki vsakodnevne rabe v Sloveniji s svojo spletno trgovino, prvi je postavil samopostre\xc5\xbene blagajne, prvi je ponudil nakupovanje z mobilno aplikacijo M sken in M sken mobile, prvi med trgovci je razvil mobilno platformo Moj M z mobilno denarnico M Pay. _NEWLINE_Sicer pa Mer\xc2\xadcator inovativne re\xc5\xa1itve v svoje storitve in ponudbo uvaja ves \xc4\x8das, jih postopoma spre\xc2\xadminja in nadgrajuje ter prilagaja dejanskim potrebam kupcev, nekatere pa nadome\xc5\xa1\xc4\x8da z novimi. Tako stalno izbolj\xc5\xa1uje nakupno izku\xc5\xa1njo in tudi svojo u\xc4\x8dinkovitost, da lahko kupcem nudi, kar potrebujejo in \xc5\xbeelijo, in kar ima zanje v dolo\xc4\x8denem trenutku dodano vrednost, in tako razvija trgovino po meri kupcev. _NEWLINE_Mercator \xc5\xa0i\xc5\xa1ka Slovenija, ki jo je vodilna strokovna svetovna organizacija IGD pred \xc4\x8dasom uvrstila na seznam 15 trgovin na svetu, ki jih je vredno obiskati. _NEWLINE_Skupina Mercator d.d. _NEWLINE_Poleg Slovenije, deluje Mercator kot lokalni trgovec \xc5\xa1e na treh trgih regije.\n_START_SECTION_\nSrbija\n_START_PARAGRAPH_\nPrva Mercatorjeva trgovina je bila v Srbiji odprta leta 2002 v Beogradu. Danes ima dru\xc5\xbeba Mercator S, d.o.o., Srbija skupno ve\xc4\x8d kot 320 prodajnih enot v \xc5\xa1tevilnih srbskih mestih, pod blagovnimi znamkami Mercator, Roda in Idea\n_START_SECTION_\n\xc4\x8crna Gora\n_START_PARAGRAPH_\nMercator je na \xc4\x8drnogorski trg vstopil leta 2007 in od leta 2017 naprej posluje pod blagovno znamko Idea.\n_START_SECTION_\nBosna in Hercegovina\n_START_PARAGRAPH_\nMercator je odprl prvo trgovino v Sarajevu leta 2000. Vse prodajalne dru\xc5\xbebe Mercator BH, d.o.o., Bosna in Hercegovina so bile konec leta 2014 prenesene v Konzum, septembra 2017 pa je vseh 83 prodajaln ponovno prevzela dru\xc5\xbeba Mercator BH, d.o.o., Bosna in Hercegovina.\n_START_SECTION_\nHrva\xc5\xa1ka\n_START_PARAGRAPH_\nLeta 2014 je Mercatorjevo dejavnost na Hrva\xc5\xa1kem prevzel Konzum, h\xc4\x8derinsko podjetje koncerna Agrokor. Dru\xc5\xbeba Mercator H, d.o.o, Hrva\xc5\xa1ka, pa ohranja nepremi\xc4\x8dninsko dejavnost.'